Gandia impulsa un Campament Digital perquè els joves aprenguen a utilitzar les ferramentes digitals
03 juliol 2024

## Gandia impulsa un Campament Digital perquè els joves aprenguen a utilitzar les ferramentes digitals03 juliol 2024Última actualització: 04 juliol 2024

![](../gestion/img/c20718a194506feac210621395cca3fb30cb21ee28e037ed71f497bd622c4903.jpg)  
  

La **regidora delegada de Joventut, Inma Rodríguez**, acompanyada per la **tècnica del departament, Isabel Agustí**, ha presentat aquest matí en roda de premsa el Campament Digital, una iniciativa gratuïta de la Fundació Cibervoluntarios que tindrà lloc **entre el 22 de juliol i el 2 d'agost a l'Espai Jove** de Gandia situat a la plaça de Tirant.  
  
El projecte és dirigit a xiquets i adolescents **entre 12 i 17 anys** i consisteix en 30 hores de formació i una sèrie d'activitats complementàries adaptades a l'edat dels participants.  
  
Tal com ha explicat l'edil, l'objectiu és que els participants aprenguen a utilitzar les eines digitals d'una manera segura i eficaç i coneguen maneres de desconnectar, protegir les dades a Internet, buscar treball, detectar i prevenir situacions de ciberassetjament, etc. _"Les noves tecnologies són una gran oportunitat, però també comporten els seus riscos. Gràcies a la Fundació Cibervoluntarios podrem abordar aspectes de màxima importància en el dia a dia dels més joves"_.  
  
Les classes es repartiran de dilluns a divendres de 10 a les 13 hores.  
Les persones interessades poden **inscriure's a la [web de l'Ajuntament de Gandia](https://www.gandia.es/aytg/web_php/index.php?lang=10). Les places són limitades**.

[Twittear](https://twitter.com/share)